armvectores/hy_wikipedia_2023 huggingface dataset:
Օխոս դել Սալադո (հրաբուխ)

Օխոս դել Սալադո (իսպ.՝ Ojos del Salado), աշխարհի ամենաբարձր հրաբուխը։ Բարձրությունը 6893 մ է, երկրորդ գագաթն է Հարավային Ամերիկայում և ողջ Արևմտյան կիսագնդում, Ակոնկագուայից հետո.


== Նկարագրություն ==
Գտնվում է Արգենտինայի և Չիլիի սահմանին՝ Չիլիի ամենաբարձր կետն է։ Հրաբխից դեպի արևմուտք, Խաղաղ օվկիանոսի ափի երկայնքով ձգվում է Ատակամա անապատը։ Հրաբխի խառնարանի արևելյան լանջին՝ 6390 մետր բարձրության վրա գտնվում է աշխարհի ամենաբարձր լիճը, որը նույնպես կրում է Օխոս դել Սալադո անվանումը։
Անունը իսպաներենից թարգմանվում է որպես «աղի գետի աղբյուրներ», այսինքն՝ լեռից սկիզբ առնող Ռիո Սալադո գետի պատվին (թափվում է Խաղաղ օվկիանոս)։
Հրաբուխը համարվում է հանգած, քանի որ դիտարկման ողջ պատմության ընթացքում ոչ մի ժայթքում չի գրանցվել։ Այնուամենայնիվ, երբեմն նկատվել է  պասիվ հրաբխային ակտիվություն։ Այսպիսով, 1937, 1956 և 1993 թվականներին ծծմբի և ջրի գոլորշիների փոքր արտանետումներ են եղել։
Հրաբխի գագաթը առաջինը հաղթահարել են լեհ լեռնագնացներ Յուստին Վոյնիսն ու Յան Շչեպանսկին։ Գագաթ տանող ճանապարհին հետազոտողները հայտնաբերեցին ինկերի զոհասեղանների հետքերը։ Ըստ ամենայնի, հնդկացիները Օխոս-դել-Սալադո հրաբուխը համարել են սրբազան լեռ։
2007 թ. Ապրիլի 21-ին չիլիացի մարզիկ Գոնսալո Բրավոն կարողացավ փոփոխված Suzuki Samurai (« Suzuki SJ ») մեքենայով հաղթահարել Օխոս-դել-Սալադո լանջը 6688 մետր բարձրության վրա` սահմանելով մեքենաների վերելքի համաշխարհային ռեկորդ։


== Տես նաև ==
Էկվադորի հրաբուխներ
Չիմբորասո հրաբուխը
Կոտոպախի հրաբուխ


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
«Volcano Live»։ www.volcanolive.com։ Վերցված է 2019-02-26
Մորեն լիճ

Մորեն լիճ (անգլ.՝ Moraine Lake), սառցադաշտային լիճ Կանադայի Ալբերտա նահանգի Բանֆ ազգային պարկում՝ Լեյք Լուիզ գյուղից 14 կմ դուրս։ Տեղակայված է Տասը գագաթների հովտում՝ 1885 մետր բարձրության վրա։ Լճի մակերեսը կազմում է 50 հեկտար։
Սառույցով սնվող գետը ամբողջությամբ չի լցվում մինչև հունիսի վերջեր։ Երբ այն լիքն է, արտացոլում է կապույտ տարբերակող երանգ։ Գույնը պայմանավորված է լճի քարքարոտ հատվածում լույսի անդրադարձմամբ։


== Պատմություն ==
1899 թվականին լիճը հայտնաբերել և անվանակոչել է Վալտեր Վիլկոկսը։


=== Քայլելու արահետներ ===

Լճի շուրջը կան մի քանի քայլելու/արշավային արահետներ, որոնք ժամանակ առ ժամանակ սահմանափակվում են։ Զբոսաշրջիկները սովորաբար անցնում են Ժայռակույտ արահետով (անգլ.՝ Rockpile Trail), որը ձգվում է մորենի երկայնքով։ Արահետն ունի մոտ 300 մետր երկարություն՝ 24 մ բարձրության փոփոխությամբ։ Ժայռակույտի վերևից լճի տեսքը համարվում է Կանադայի ամենաշատ լուսանկարվող վայրերից մեկը։ Տասը գագաթների հովտում լճի տեսարանը հայտնի է «20 դոլարի տեսարան» անվանումով, քանի որ Մորեն լիճը պատկերված է 1969 և 1979 թվականների կանադական 20-դոլարանոց թղաթադրամի վրա։
Նույն արահետով սկսվում է Կոնսոլեյշն լճի արահետը, որը մոտավորապես 3 կիլոմետր երկարություն ունի՝ 90 մետր բարձրության փոփոխությամբ։ Կոնսոլեյշն լիճ հասնելով՝ զբոսաշրջիկները կարող են շարունակել դեպի վերին լիճը, որը տեսանելի չէ ցածր լճի վերջից։ Այնուամենայնիվ, չկա հստակ նշված արահետ, և հաճախ կարելի է դժվարությամբ մագլցել խոշոր քարքարոտ տարածքների վրա։

Մորեն լճի կանոեների տնակի մոտ կա մեկ այլ արահետ, որտեղից սկիզբ են առնում երկու արահետներ, որոնցից մեկն իր հերթին բաժանվում է չորս տարբեր ճյուղերի, այսինքն արահետների գլխամասից սկիզբ են առնում 5 արահետներ՝ Moraine Lake Lakeshore Trail, Eiffel Lake, Wenkchemna Pass, Larch Valley և Sentinel Pass: Lake Louise & Yoho Map տեղեկատվություն է տրամադրում այդ արահետների մասին։


=== Լեռնագնացային երթուղիներ ===
Նեյլ Կոլգան կացարան կարելի է հասնել Մորեն լճից Պերեն երթուղով 8-12 ժամ մագլցելուց հետո։


== Պատկերասրահ ==


== Ծանոթագրություններ ==


== Արտաքին հղումներ ==
Parks Canada Archived 2006-04-27 at the Wayback Machine. - Banff National Park Visitor Information Centres, including hours of operation and contact information.
Moraine Lake, Banff National Park
Moraine Lake Video Archived 2008-03-06 at the Wayback Machine. - Video and Geographic Position of Moraine Lake.
Interactive Panorama: Moraine Lake Archived 2016-03-03 at the Wayback Machine.
Սեն Պար լե Վոդ

Սեն Պար լե Վոդ (ֆր.՝ Saint-Parres-lès-Vaudes), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 984 մարդ, բնակչության խտությունը` 319.48 մարդ/կմ²։ Բնակավայրը զբաղեցնում է 3.08 կմ² տարածք։


== Աշխարհագրություն ==
Գտնվում է Փարիզ քաղաքից 160 կմ հարավ-արևելք, Շալոն ան Շամպայն քաղաքից` 90 կմ հարավ, Տրուա քաղաքից` 18 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 649 աշխատունակ (15-64 տարեկան)  բնակիչ, որոնցից ակտիվ էին 429-ը, իսկ ոչ ակտիվները` 220։ Ակտիվության ցուցանիշը կազմում է 66,1 %։ 429 աշխատունակ մարդկանցից աշխատել է 394 անձ (211 տղամարդ և 183 կին)։ Գործազուրկ են եղել 35 անձ (10 տղամարդ և 25 կին)։ 220 անաշխատունակներից 28-ը եղել են աշակերտներ կամ ուսանողներ, 82-ը` թոշակառուներ, իսկ 110-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Արտաշես Ծատուրյան

Արտաշես Իսահակի Ծատուրյան (հունիսի 11, 1940(1940-06-11), Ստեփանակերտ, Ադրբեջանական ԽՍՀ, ԽՍՀՄ - օգոստոսի 25, 1998(1998-08-25), Երևան, Հայաստան), հայ ճարտարագետ, էլեկտրամեխանիկոս, տեխնիկական գիտությունների դոկտոր (1987), պրոֆեսոր։


== Կենսագրություն ==
1962 թվականին ավարտել է Երևանի պոլիտեխնիկական ինստիտուտը։ 1973 թվականից աշխատել է «Հայգյուղմեքենայացում» ԳԱՄ-ում,
1986-1992 թվականներին՝ փոխտնօրեն, 1989-1994 թվականներին՝ ՀՊՃՀ Էլեկտրատեխնիկայի և էլեկտրաբանեցման ամբիոնի վարիչ։


== Գործունեություն ==
Աշխատանքները վերաբերում են ուժեղ էլեկտրական դաշտերը գյուղատնտեսական արտադրության մեջ օգտագործելու խնդիրներին, դրանց կիրառումով ստեղծվել են սորուն նյութերի մշակման նոր տիպի ապարատներ։


== Երկեր ==
Проектирование комплексной электрификации, М., 1983 (համահեղինակ)


== Ծանոթագրություններ ==
Մորոզովկա (գյուղ, Նովգորոդ-Վոլինսկի շրջան)

Անվան այլ կիրառումների համար տե՛ս՝ ՄորոզովկաՄորոզովկա (ուկրաիներեն՝ Морозівка), գյուղ Ուկրաինայի Ժիտոմիրի մարզի Նովգորոդ-Վոլինսկի շրջանում։ Հիմնադրվել է 1958 թվականին։
2001 թվականի տվյալներով Մորոզովկա գյուղում բնակվում էր 159 մարդ։ Բնակավայրը զբաղեցնում է 0,854 կմ² տարածք։ Բնակչության խտությունը կազմում էր 186,18 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռոբին Շարմա

Ռոբին Շարմա (հունիսի 16, 1964(1964-06-16), Port Hawkesbury, Inverness County, Նոր Շոտլանդիա, Կանադա), հնդկական ծագումով, կանադացի գրող, Հյուսիսային Ամերիկայնում մոտիվացիայի, առաջնորդության   և ինքնազարգացման ամենահայտնի մասնագետներից մեկն է ։
Ծնվել է 1965 թվականին Կանադայում։


== Կարիերա ==
Ռոբին Շարման ստացել է ճշմարտության դոկտոր աստիճանը, քանի որ նա պատրաստվում էր դառնել փաստաբան։ Սակայն, չնայած նյութական ապահովածությանը, որը ապահովել էր փաստաբանական գործը, նա աստիճանաբար հասկանում էր, որ «սիրտը դատարկ է»։ Վերջ ի վերջո նա թողեց փաստաբանի գորշը և թողարկեց իր առաջին գիրքը։
Միացնելով արևմտյան տեխնոլոգիաների հաջողությունը և արևելյան իմաստությունը և աշխատունակությունը, նա սկսեց օգնել ուրիշներին բարձրացնել իրենց կյանքի որակը։
Նա նաև մարզիկ է, զբաղվում է բազմամարտով և թեկվոնդոյով։ Սիրում է սահել դահուկներով։
Ներկա պահին, բացի ստեղծագործական աշխատանքներից, անց է կացնում սեմինարներ և կարդում է լեկցիաներ ողջ աշխարում։ Նրա աշակերտների շարքում շատ են ձեռնարկատերեր և տարբեր աստիճանի ուսուցիչներ ։ Բացի սա, Ռոբին Շարման հանդիսանում է «CBC» և «CBS» ռադիո-հեռուստա հաղորդումների մշտական մասնակից, և նրա գործերը հրապարակվում են այնպիսի տպագրությունների ուշադրության կենտրոնում ինչպիսիք են՝ «USA Today», «National Post» և «The Globe and mail»։
Ակտիվ զբաղվում է բարեգործական կազմակերպությունների ստեղծմամբ օրինակ՝ «Ռոբին Շարմանի մանկական ֆոնդ», որը իր առաջ դրել է նպատակ օգնել աղքատ ընտանիքների երեխաներին հասնել իրենց երազանքներին ։


== Աշխատանքներ ==
Նրա ամենահայնի աշխատությունը «Վանականը, որը վաճառեց իր «ֆերարին»», գրվել է ինչպես առակ և տարածվել է ողջ աշխարհում ։ Նրանում պատմվում է յուրահատուկ պատմություն, Ջուլիան Մենտլի մասին, ով հարուստ փաստաբան էր, ում տրվել էր դիմանալ հոգևոր ճգնաժամին։ Բայց հինագույն մշակույթում խորանալը փոխում է նրա կյանքը, նա իր համար բացահայտում է նոր աշխարհ, սովորում է ապրել լի կյանքով, խնայել ժամանակ։
Գիրքը հրապարակվել է 18 երկրում, ավելի քանի 15 լեզվով։ HarperCollins Canada հրատարակչությունը ստացել է առաջարկ SMG Pictures կազմակերպությունից նկարել ֆիլմ գրքի մասին։
«Վանականը, որը վաճառեց իր «ֆերարին»» գրքի շարքը ԱՄՆ-ում համարում է ազգային բեսթելլեր, իսկ Կանադայում վաճառվել է ավելի քան 200,000 օրինակ։
Ռոբին Շարմի այլ աշխատանքները․

«Ով կլացի, երբ դու մահանաս»
«Առաջնորդության դասեր վանականից, ով վաճառել էր իր ֆերրարին»
«Ոգևորություն ամեն օր»
«Սուրբը, Սերֆինգիստը և Տնօրենը»
«ՍուպերԿյանք!Երեսնօրյա ճանապարհորդություն իրական կյանքով»


== Մտքեր ==
«Մի շտապեք հետևել ամբոխին - դա կարող է լինել թաղման արարողություն»
«Ուղեղը լավ ծառայություն է, բայց վատ օգտագործող»
«Նա, ով չի տրամադրում ժամանակ ֆիզիկական վարժություններին, անկասկած կծախսի այդ ժամանակը հիվանդության բուժման վրա»
«Երբ դու հստակ գիտես, թե ուր ես գնում, քեզ ավելի հեշտ է այնտեղ հայտնվել»
«Երբեք ուշ չէ դառնալ այն մարդը, որը ուզում ես»
«Զարգացրեք ձեր մոտ հասկացություն թե, ինչքան կարևոր է ժամանակը ձեր համար։ Թույլ մի տվեք ուրիշներին ձեզնից խլել այդ թանկարժեք կապիտալը»


== Ծանոթագրություններ ==


== Արտաքին հղումներ ==
Ռոբին Շարման bookmark.am-ում
Personal website
Ռոբին Շարմաի տեսահոլովակները
(5688) Կլիվիկ

(5688) Կլիվիկ (անգլ.՝ Kleewyck), աստերոիդ աստերոիդների հիմնական գոտում։ Հայտնաբերվել է 1991 թվականի հունվարի 12-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,616948 ա. մ., առավելագույնը մոտենում է 2,1958 ա. մ. հեռավորության վրա և հեռանում 3,0381 ա. մ.։ Արեգակի շուրջ մեկ ամբողջական պտույտ է կատարում 1546,29 երկրային օրվա ընթացքում, իր ուղեծրով շարժվելով միջինում 0,232815 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,03° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5688) Կլիվիկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հովհաննես Հեքելեկյան

Հովհաննես Նազարի Հեքելեկյան (նոյեմբերի 12, 1899, Կ. Պոլիս - փետրվարի 19, 1989, Նյու Յորք), հայ մանրէաբան, կենսաքիմիկոս։ Մանրէաբանական գիտությունների դոկտոր (1925)։


== Կենսագրություն ==
Ավարտել է Ռաթջերսի (Նյու Ջերսի նահանգ, ԱՄՆ) համալսարանը։ 1957-1967 թվականներին եղել է նույն համալսարանի դասախոս, ամբիոնի վարիչ։ Աշխատանքները վերաբերում են հոսող կեղտաջրերի ախտազերծման և մաքրման կենսաբանական մեթոդների մշակման հարցերին։ Ամերիկյան բակտերիաբանների և քիմիական ընկերությունների անդամ։ Արժանացել է գիտական մի շարք մրցանակների։ 


== Ծանոթագրություններ ==
Ագարակ (Էրզրումի գավառ)

Անվան այլ կիրառումների համար տե՛ս՝ Ագարակ (այլ կիրառումներ)Ագարակ, գյուղ Արևմտյան Հայաստանում, Էրզրումի վիլայեթի Էրզրումի գավառում, Էրզրում քաղաքից 13 կմ հարավ-արևմուտք՝ արգավանդ դաշտավայրում։


== Պատմություն ==
Թուրքերի կողմի հայկական թաղամասն ավերվել է Մեծ եղեռնի տարիներին։ Բնակչության մեծ մասը զոհ է գնացել 1915 թվականի Մեծ Եղեռնին։
Ներկայումս գյուղի տեղում թուրքական Չիֆթլիկ գյուղն է։


== Բնակչություն ==
XIX դարի վերջին քառորդում գյուղն ուներ 450 հայ և 175 եկվոր թուրք բնակիչ։


== Տնտեսություն ==
Բնակչության հիմնական զբաղվածությունը անասնապահությունն ու երկրագործությունն էր։


== Պատմամշակութային կառույցներ ==
Գյուղն ուներ Ս. Հակոբ եկեղեցի, որին կից գործում էր արական դպրոց։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Կալաս

Կալաս (ռուս.՝ Калас), գետ Ռուսաստանում, հոսում է Արխանգելսկի շրջանում։ Գետաբերանը տեղակայված է Կալասկոյեգետի ափին՝ 152 կմ հեռավորության վրա։ Գետի երկարությունը՝14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության

Ջրային օբյեկտի, պետական ջրային գրանցման կոդը - 03020200212103000024549
Հիդրոլոգիական ուսումնասիրությունների կոդը -  103002454
Ավազանի կոդը -  03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Եվրո-ասիական ֆոնդային բորսաների դաշնություն

Եվրո-Ասիական Ֆոնդային Բորսաների Միություն (անգլ.՝ Federation of Euro-Asian Stock Exchanges (FEAS)) հասարակական կազմակերպությունը իրավաբանական անձանց միություն է, որը ստեղծվել է 1995 թվականին տարածաշրջանի ամենազարգացած և առաջատար ֆոնդային բորսայի՝ Ստամբուլի ֆոնդային բորսայի, նախաձեռնությամբ և հովանու ներքո։ Մոլդովական ֆոնդային բորսան 1995 թվականին դարձավ դաշնության համահիմնադիրներից մեկը։ Ներկայումս դաշնության անդամների քանակը մոտենում է 35-ին։ Միության նպատակն է զարգացնել իր կազմում գտնվող երկրների կապիտալի շուկաները՝ կազմակերպական կառուցվածքի կատարելագործման, բրոքերների և դիլերների մեխանիզմի կարգավորման և ինքնակարգավորման խնդիրների լուծումը, արդյունավետ մոնիտորինգի կազմակերպումը։


== Անդամներ ==
 Հայաստան - Հայաստանի ֆոնդային բորսա, Հայաստանի կենտրոնական դեպոզիտարիա
 Բելառուս - Բելառուսական արժութա-ֆոնդային բորսա
 Բոսնիա և Հերցեգովինա - Բանյա-Լուկայի ֆոնդային բորսա, Սարաեվոյի ֆոնդային բորսա
 Եգիպտոս - Եգիպտական բորսա, Misr Clearing, Settlement and Central Depository
 Իրան - Թեհրանի ֆոնդային բորսա, Tehran Stock Exchange Services Company, Central Securities Depository of Iran
 Իրաք - Իրաքի ֆոնդային բորսա
 Հորդանան - Ամմանի ֆոնդային բորսա, Securities Depository Center (Jordan)
 Հյուսիսային Մակեդոնիա - Մակեդոնական ֆոնդային բորսա
 Ռումինիա - Բուխարեստի ֆոնդային բորսա
 Սերբիա - Բելգրադի ֆոնդային բորսա


== Տես նաև ==
Եվրոպական ֆոնդային բորսաների ցուցակ
Ֆոնդային բորսա


== Ծանոթագրություններ ==


== Արտաքին հղումներ ==
Պաշտոնական կայքը
Վլադիմիր Գասպարյան (այլ կիրառումներ)

Վլադիմիր Գասպարյան անուն-ազգանունը կարող է վերաբերել՝

Վլադիմիր Մացակի Գասպարյան (ծ. 1950), ֆիզիկոս։
Վլադիմիր Սերգեյի Գասպարյան (ծ. 1958), ՀՀ բանակի գեներալ-մայոր։
Սևդա Ալեքպերզադե

Սևդա Չինգիզ ղիզի Ալեքպերզադե (ադրբ.՝ Sevda Çingiz qızı Ələkbərzadə, հուլիսի 4, 1977(1977-07-04), Բաքու, Ադրբեջանական ԽՍՀ, ԽՍՀՄ), ադրբեջանցի փոփ-ջազ երգչուհի, Ադրբեջանի վաստակավոր արտիստ։


== Կենսագրություն ==
Սևդա Ալեքպերզադեն ծնվել և մեծացել է Բաքվում։ Նրա պապը Ադրբեջանի ազգային գրող Աբուլգասան Ալեքպերզադեն է։ Նա խորհրդային շրջանում գրված ադրբեջանական առաջին վեպի հեղինակն է։ Հայր Չինգիզ Ալեքպերզադեն հայտնի լրագրող և գրող էր։ Ավագ քույր Էլմիրա Ալեքպերզադեն երգչուհին է։
1998 թվականին Ալեքպերզադեն ավարտել է Արվեստի համալսարանը՝ «երաժշտական կատակերգության» ֆակուլտետ։ Նա սկսել է երգել 14 տարեկանից։ 1991 թվականին նա սկսել է աշխատել «Այպարա» խմբում որպես մենակատար։ «Այպարա» խմբում մեկ տարի աշխատելուց հետո նա զբաղվել է մենակատարումով։ 1993 թվականին նա սկսեց աշխատել որպես «RAST» խմբի մենակատար։ Սևդա Ալեքպերզադեն այդ տարի մուղամի դասեր է ստացել ականավոր մուղամի երգիչ Ալիմ Գասըմովից։ Նա հեռացել է «Rast» խմբից 2001 թվականին։
2002 թվականին մասնակցել է «Ջազի միջազգային փառատոնին» և ներկայացնել է Ադրբեջանը։ 2005 թվականի նոյեմբերին Ալեքպերզադեն պրակտիկա է անցել Իտալիայի Ֆլորենցիա ինստիտուտում գտնվող «Instituto Italiao»ում և մենահամերգով հանդես է եկել Հռոմի Թեատրո կենտրոնում։ Սևդա Ալեքպերզադեն նաև ներկայացրել է Ադրբեջանը 2012 թվականի սեպտեմբերին Իսրայելի Երուսաղեմ քաղաքում կայացած Միջազգային երաժշտական փառատոնում։ 2013 թվականի հուլիսի 14-ին նա ներկայացրել է Ադրբեջանը Մոնտրեոկում՝ աշխարհահռչակ ջազ փառատոնի ժամանակ։


== Ծանոթագրություններ ==
Գուրվիեյ

Գուրվիեյ (ֆր.՝ Gourvieille), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 56 մարդ, բնակչության խտությունը` 18.12 մարդ/կմ²։ Բնակավայրը զբաղեցնում է 3.09 կմ² տարածք։


== Աշխարհագրություն ==
Գտնվում է Փարիզ քաղաքից 620 կմ հարավ, Մոնպելիե քաղաքից` 175 կմ արևմուտք, Կարկասոն քաղաքից` 50 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 35 աշխատունակ (15-64 տարեկան)  բնակիչ, որոնցից ակտիվ էին 33-ը, իսկ ոչ ակտիվները` 2։ Ակտիվության ցուցանիշը կազմում է 94,3 %։ 33 աշխատունակ մարդկանցից աշխատել է 31 անձ (16 տղամարդ և 15 կին)։ Գործազուրկ են եղել 2 անձ (1 տղամարդ և 1 կին)։ 2 անաշխատունակներից 0-ը եղել են աշակերտներ կամ ուսանողներ, 1-ը` թոշակառուներ, իսկ 1-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ուեյն շրջան (Միչիգան)

Անվան այլ կիրառումների համար տե՛ս՝ Ուեյն շրջան (այլ կիրառումներ)Ուեյն շրջան (անգլ.՝ Wayne County), ԱՄՆ Միչիգան նահանգի ամենաշատ բնակչությունն ունեցող շրջանը։ 2019 թվականի դրությամբ Միացյալ Նահանգների մարդահամարով շրջանի բնակչությունը կազմել է 1,749,343 մարդ՝ դարձնելով այն ԱՄՆ 19-րդ ամենաբնակեցված շրջանը։ Շրկենտրոնը Դետրոյթ քաղաքն է։ Շրջանը հիմնադրվել է 1796 թվականին և կազմավորվել է 1815 թվականին։ Շրջանը իր անվանումը ստացել է Ամերիկյան հեղափոխության շրջանի գեներալ Էնթոնի Ուեյնի պատվին։


== Ծանոթագրություններ ==
Այոս Յորգիոս (Նիկոսիայի շրջան)

Անվան այլ կիրառումների համար տե՛ս՝ Այոս Եորգիոս (այլ կիրառումներ)Այոս Յորգիոս (հունարեն՝ Άγιος Γεώργιος), գյուղ Կիպրոսի Հանրապետության կենտրոնում՝ Նիկոսիայի շրջանում։ Մինչ 1981 թվականը, գյուղի բնակչությունը հասնում էր մինչև 781 մարդ։


== Բնակչություն ==


== Ծանոթագրություններ ==
Էրիկ Դեյն

Էրիկ Ուիլյամ Դեյն (անգլ.՝ Eric William Dane, նոյեմբերի 9, 1972(1972-11-09), Սան Ֆրանցիսկո, Կալիֆոռնիա, ԱՄՆ), ամերիկացի դերասան։ Ավելի հայտնի է «Գրեյի անատոմիա» սերիալի բժիշկ Մարկ Սլոանի դերով։


== Կենսագրություն ==
Դեյնը ծնվել է Սան Ֆրանցիսկոյում՝ տնտեսուհու և դիզայների ընտանիքում։ Ունի կրտսեր եղբայր։ Ավարտել է Սան Մատեոյի (Կալիֆոռնիա) միջնակարգ դպրոցը։ Դպրոցում զբաղվել է սպորտով, բայց որոշել է մասնակցել Արթուր Միլլերի «Իմ բոլոր որդիները» պոեմի հիման վրա բեմադրված դպրոցական ներկայացմանը։


== Գործուենություն ==
1993 թվականին Դեյնը տեղափոխվեց Լոս Անջելես, որտեղ խաղաց փոքր դերեր «Զանգով փրկվածները», «Հրաշալի տարիներ», «Ռոզաննա», «Ամուսնացածները… երեխաների հետ» հեռուստասերիալներում։ 2000 թվականին հայտնվեց «Կախարդվածները» հեռուստասերիալի դրվագում։ «Զամբյուղ» ֆիլմը դարձավ Դեյնի առաջին մեծ աշխատանքը։ Նա նաև նկարահանվել է «Զոե, Դունկան, Ջեք և Ջեյն», «Տոն», «Դրեյֆ» և «Իքս մարդիկ։ Վերջին մարտը» ֆիլմերում։
2005 թվականին Դեյնը հաստատվեց բժիշկ Մարկ Սլոանի դերում «Գրեյի անատոմիա» հեռուստասերիալում։ Հանդիսատեսի դրական արձագանքը թույլ տվեց Դեյնի հերոսին դարձնել մշտական ​​կերպար։ Տեսարանը, որտեղ Սլոանը թաց դուրս է գալիս լոգասենյակից՝ սրբիչով փաթաթված, կոչվել է «լավագույն պահ»։
2006 թվականի դեկտեմբերին Դեյնը հանդես եկավ «Հարսանեկան կռիվներ» հեռուստաֆիլմում՝ կատարելով գեյ եղբոր դերը, որը գնում էր նույնասեռ ամուսնության պաշտպանությանն ուղղված միտինգի։
2010 թվականին Փետրիկ Դեմպսիի հետ հայտնվեց «Սուրբ Վալենտինի օրը» ռոմանտիկ կատակերգությանում։ Նա ներկայացնում էր «Creative Artists Agency» զվարճալի գործակալությունը, որի ծառայություններից օգտվում էին Մերիլ Սթրիփը, Նատալի Փորտմանը և Ռիզ Ուիզերսփունը։


== Անձնական կյանք ==
2004 թվականի հոկտեմբերի 29-ին Դեյնն ամուսնացավ դերասանուհի Ռեբեկկա Գեյհարթի հետ։ 2010 թվականի մարտի 3-ին ծնվեց նրանց աղջիկը՝ Բիլլի Բեատրիսը։ 2008 թվականի փետրվարի 6-ին «OK!» ամսագիրը հայտնեց, որ Դեյնն անցնում է մաշկի քաղցկեղի բուժման ընթացակարգեր։ Դերասանը հերքեց այդ տեղեկությունները և դատի տվեց ամսագրի հրատարակչին։
2011 թվականի դեկտեմբերի 28-ին ծնվեց նրանց երկրորդ աղջիկը, որին անվանեցին Ջորջիա Ջերալդինա։


== Ֆիլմագրություն ==


== Ծանոթագրություններ ==
Մելիքսեթ Խաչիյան

Մելիքսեթ Խաչիյան (ծնվել է 1970-ի հուլիսի 6-ին, Բաքվում), հայ շախմատիստ, գրոսմայստեր (2006), այժմ ներկայացնում է ԱՄՆ-ը, ԱՄՆ-ի կանանց հավաքականի մարզիչն է։


== Կենսագրություն ==
Մելիքսեթ Խաչիյանը ծնվել է 1970-ին, Բաքվում։ Շախմատ սկսել է խաղալ ութ տարեկանում։ Երկու տարի անց հաղթել է Բաքվի պատանեկան առաջնությունում՝ լրացնելով առաջին կարգ։ 12 տարեկանում դարձել է ԽՍՀՄ վարպետության թեկնածու։ Եվս վեց տարի անց նա ստացել է վարպետի կոչում։ Մանկական տարիներին՝ 1983-1984 թթ.-ին, նրան շախմատի դասեր է տվել աշխարհի 9-րդ չեմպիոն Տիգրան Պետրոսյանը։ Նրան մարզել են նաև անվանի մարզիչներ Ալեքսանդր Նիկիտինը և Ալեքսանդր Շաքարովը, որոնք հայտնի են աշխարհի 13-րդ չեմպիոն Գարի Կասպարովի հետ աշխատանքով։ 1995 թ.-ին նա ստացել է միջազգային վարպետի կոչում։ Գրոսմայստերի կոչում ստացել է 2006 թ.-ին՝ ԱՄՆ մշտական բնակության տեղափոխվելուց հետո։
Հայաստանի երկրորդ հավաքականի կազմում մասնակցել է 1996 թ.-ին Երևանում կայացած համաշխարհային օլիմպիադային, որտեղ երկրորդ խաղատախտակի վրա 8 հնարավորից վաստակել է 3½ միավոր։ 1997 թ.-ին Լյուցեռնում (Շվեյցարիա) մասնակցել է նաև աշխարհի թիմային առաջնությանը, որտեղ եղել է երկրորդ պահեստային խաղացողը (2 հնարավորից՝ 1 միավոր)՝ արժանանալով թիմային բրոնզե մեդալի։
Շախմատիստի կարիերային զուգահեռ 1990 թ.-ից Մելիքսեթ Խաչիյանը սկսել է ծավալել նաև մարզչական գործունեություն։ 1991-1997 թթ.-ին նա եղել է Հայաստանի շախմատի այսօրվա առաջատար Լևոն Արոնյանի առաջին մարզիչը։ Այդ տարիներին Լևոնը երրորդ կարգային շախմատիստից դարձավ միջազգային վարպետ։ 1995 թ.-ին Արոնյանը, հաղթելով ֆրանսիացի Էթիեն Բաքրոյին, դարձավ պատանիների աշխարհի չեմպիոն։ Դա Մելիքսեթ Խաչիյանի մարզչական կարիերայի ընթացքում մեծագույն նվաճումն է։ Բացի Արոնյանից Խաչիյանի ևս երեք աշակերտ՝ Էլմիրա Սկրիպչենկո-Աղաբաբյանը, Էլինա Դանիելյանը և Սթիվեն Ցիրկը, դարձել են տարբեր տարիքային խմբերի աշխարհի չեմպիոն։ 1995 թ.-ին արժանացել է Հայաստանի Հանրապետության վաստակավոր մարզչի կոչմանը։ Նույն թվականին նրան շնորհվել է նաև Մոլդովայի Հանրապետության վաստակավոր մարզչի կոչմումը։
1998 թ.-ին նա բացել է շախմատի փորձարարական դպրոց, որի ամենահայտնի շրջանավարտներից է Հայաստանի ուժեղագույն գրոսմայստերներից մեկը՝ Տիգրան Լ. Պետրոսյանը։ Նա այսօր էլ համացանցի օգնությամբ խորհուրդներ է ստանում Մելիքսեթ Խաչիյանից։
2001 թ.-ին Խաչիյանը մշտական բնակության է տեղափոխվել ԱՄն։ Այնտեղ նա մասնակցել է մի շարք հեղինակավոր մրցաշարերի և դարձել հաղթող։
Այժմ նա ԱՄՆ-ում մարզում է մի շարք տաղանդավոր պատանի շախմատիստների, որոնց թվում է խոստումնալից Սամվել Սևյանը։
2010 թ.-ից մինչ օրս Մելիքսեթ Խաչիյանը ԱՄՆ-ի կանանց հավաքականի մարզիչն է։
Մելիքսեթ Խաչիյանը ընտանիքի հետ ապրում է Գլենդեյլում (Կալիֆոռնիա)։ Նրա հետ են բնակվում հայրը՝ Զավենը, կինը՝ Լադան, որդին՝ Դավիթը։


== Վարկանիշի փոփոխության գրաֆիկ ==


== Ծանոթագրություններ ==


== Աղբյուրներ ==
Մելիքսեթ Խաչիյանի անձնական քարտը ՖԻԴԵ-ի կայքում (անգլ.)
Մելիքսեթ Խաչիյանի խաղացած պարտիաներից
Մելիքսեթ Խաչիյանի պաշտոնական կայքը
Նովայա Բուդա (գյուղ, Ռոդոմիշլինսկի շրջան)

Նովայա Բուդա (ուկրաիներեն՝ Нова Буда), գյուղ Ուկրաինայի Ժիտոմիրի մարզի Ռոդոմիշլինսկի շրջանում։
2001 թվականի տվյալներով Նովայա Բուդա գյուղում բնակվում էր 209 մարդ։ Բնակավայրը զբաղեցնում է 1076 կմ² տարածք։ Բնակչության խտությունը կազմում էր 194,24 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ծվվան սագ

Ծվվան սագ (լատ.՝ Anser erythropus ), բադերի ընտանիքին պատկանող թռչուն։ Գրանցված է Հայաստանի Հանրապետության Կարմիր գրքում։


== Տարածվածություն ==
Տարածված է Եվրասիայի տունդրայի գոտում՝ Սկանդինավյան երկրներից մինչև Չուկոտիա։ Ձմեռում է Եվրոպայում, առավել հաճախ՝ Բալկանյան թերակղզում, Փոքր Ասիայում, Իրանում, Չինաստանի հարավում, Կորեայում, Ճապոնիայում և Անդրկովկասում։ Հայաստանում հանդիպում է գարնանային և աշնանային չուի ժամանակ Սևանա լճում և Արաքսի հովում (ձմռանը, սակայն ոչ ամեն տարի)։


== Էկոլոգիա ==
Բնադրման շրջանում հանդիպում է ոչ միայն տունդրայում, այլև լեռնային լճերում, լեռնային գետերի ստորին մասերում, զառիթափ լեռնային լանջերին։ Ձմռանը գերադասում է կերով հարուստ, լայն տեսադաշտով տարածքները, դաշտերը, տափաստանները և ջրավազանների	ափերը։
Բնադրման համար գերադասում են խոտաբույսերով և թփուտներով պատված վայրերը, ժայռուտները։ Բնի ցամքարը լցված է աղվափետուրներով ծածկված չոր խոտաբույսերից։ Ձվերը 4-8 հատ են, սպիտակադեղնավուն, 69-87 մմ։ Թխսումը 26-28 օր է։


== Պահպանություն ==
Չվող, բնադրող, ձմեռող, քիչ տարածված, հազվագյուտ տեսակ է, որն ընդգրկված է ԲՊՄՄ Կարմիր ցուցակում և գնահատվում է որպես վտանգված տեսակ։ Գրանցված է Բեռնի կոնվենցիայի Հավելված 2-ում։
Թվաքանակը միշտ եղել է սակավաթիվ։ Չուի և ձմեռման ընթացքում՝ 5-10 առանձնյակ սագերի խմբում։
Վտանգման հիմնական գործոններն են Սևանա լճի ավազանում և Արաքսի հովտում անհանգստացման գործոնն ու որսագողությունը։
Անհրաժեշտ է ձմեռման և չուի շրջաններում կազմակերպել թվաքանակի հաշվառում և ապահովել դրանց պահպանումը, ուժեղացնել պայքարը որսագողության դեմ։
Պահպանվում է «Սևան» ազգային պարկում։


== Ծանոթագրություններ ==
Վիշել Նանտյոյ

Վիշել Նանտյոյ (ֆր.՝ Vichel-Nanteuil), կոմունա Ֆրանսիայի Պիկարդիա մարզի Էնա գավառում։ Մտնում է Վիլեր Կոտրե կանտոնի կազմի մեջ։ Հանդիսանում է Շատո Տերրիի շրջանի կոմունա։ Փոստային ինդեքս՝ 02210:
Համայնքի INSEE կոդ՝ 02796։


== Բնակչություն ==
Համայնքի բնակչությունը 2010 թվականին կազմում էր 95 մարդ։


== Տնտեսություն ==
2010 թվականի տվյալներով՝ աշխատունակ տարիքի 63 մարդկանցից (15-64 տարեկան) 46-ը տնտեսապես ակտիվ էին, 17-ը՝ ոչ ակտիվ (ակտիվության ցուցանիշը՝ 73,0 %, 1999 թվականին եղել է 75.9 %)։ 46 աշխատունակ բնակիչներից 44-ը աշխատում էին (25 տղամարդ և 19 կին), անաշխատանք էին 2-ը (1 տղամարդ և 1 կին)։ 17 անգործունակ մարդկանցից 6-ը աշակերտներ կամ ուսանողներ էին, 6-ը՝ թոշակառու, 5-ը անաշխատունակ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ – Վիշել Նանտյոյ (ֆր.)
Շպալոզավոդ (գյուղ, Բորսկի շրջան)

Անվան այլ կիրառումների համար տե՛ս՝ ՇպալոզավոդՇպալոզավոդ (ռուս.՝ Шпалозавод), գյուղ Ռուսաստանի Նիժնի Նովգորոդի մարզի Բորսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կարին (այլ կիրառումներ)

Կարին անվանումը կարող է վերաբերել.

Կարին՝ Էրզրում, քաղաք Արևմտյան Հայաստանում, ներկայումս Թուրքիայի Էրզրում նահանգի վարչական կենտրոն
Կարին (գավառ)՝ գավառ Մեծ Հայքի Բարձր Հայք նահանգի կազմում
Կարին (գյուղ)՝ գյուղ Հայաստանի Արագածոտնի մարզում։
(832) Կարին՝ աստերոիդ աստերոիդների հիմնական գոտում։
Կարին՝ ավանդական երգի-պարի խումբ, հիմնադրվել է 2001 թվականին՝ Հայաստանի մշակույթի վաստակավոր գործիչ Գագիկ Գինոսյանի կողմից
Ցրված տարրեր

Ցրված տարրեր, քիմիական տարրեր, որոնց արտադրական նշանակություն ունեցող սեփական միներալներ կամ հանքային հանածոներ հայտնի չեն։ Նրանք հանդիպում են գլխավորապես այլ միներալներում և օգտակար հանածոներում՝ խառնուրդների ձևով։ Ցրված տարրերը բազմաթիվ միներալներում պարունակվում են որպես հավասարաձև (իզոմորֆային) խառնուրդներ, այլ դեպքերում առաջացնում են խառնուրդային միկրոմիներալներ։ Ցրված տարրերի շարքին են դասվում ռուբիդիումը, կադմիումը, ցեզիումը, սկանդիումը, գալիումը, ինդիումը, թալիումը, գերմանիումը, հաֆնիումը, վանադիումը, սելենը, թելուրը, ռենիումը, երբեմն՝ նաև լանթանոիդները և այլ տարրեր։ Ցրված տարրերը (բացառությամբ՝ կադմիումի) դասվում են հազվագյուտ մետաղների շարքին, թեև մի քանիսի (ռուբիդիում, վանադիում, գալիում, սկանդիում) պարունակությունը երկրակեղևում համեմատաբար մեծ է։ Արդյունաբերության մեջ ցրված տարրերն ստանում են հանածոյում պարունակվող հիմնական տարրերի կորզմանը զուգընթաց՝ որպես կողմնակի նյութեր։
Սուուռկյուլա (գյուղ, Պադիսե շրջան)

Անվան այլ կիրառումների համար տե՛ս՝ ՍուուռկյուլաՍուուռկյուլա (էստ․՝ Suurküla), գյուղ Էստոնիայի Հարյումաա նահանգի Պադիսե շրջանում։
2011 թվականի տվյալներով գյուղում բնակվում էր 36 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Արարումից հետո

Արարումից հետո (լիտ.՝ Anno Mundi, թարգ.՝ «աշխարհի տարում», եբրայերեն՝ לבריאת העולם‎, թարգ.՝ «արարումից սկսած»), հապավում է որպես Ա.հ., AM կամ A.M., հիմնված աշխարհի արարման և պատմության հետագա զարգացման աստվածաշնչյան հաշվարկման վրա հիմնված թվարկության համակարգ։


== Ծանոթագրություններ ==


== Գրականություն ==
Mattis, Kantor, The Jewish time line encyclopedia։ a year-by-year history from Creation to present, Jason Aronson Inc., Northvale, N.J., 1992
(477) Իտալիա

(477) Իտալիա (անգլ.՝ Italia), աստերոիդ աստերոիդների հիմնական գոտում։ Հայտնաբերվել է 1901 թվականի օգոստոսի 23-ին Լուիջի Կարներայի կողմից Հայդելբերգում։
Միջին հեռավորությունը Արեգակից կազմում է 2,414827 ա. մ., առավելագույնը մոտենում է 1,9589 ա. մ. հեռավորության վրա և հեռանում 2,8708 ա. մ.։ Արեգակի շուրջ մեկ ամբողջական պտույտ է կատարում 1370,65 երկրային օրվա ընթացքում, իր ուղեծրով շարժվելով միջինում 0,262649 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,29° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(477) Իտալիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Օլխովատկա (գյուղ, Վելիկոբուրլուկիի շրջան)

Անվան այլ կիրառումների համար տե՛ս՝ ՕլխովատկաՕլխովատկա (ուկրաիներեն՝ Вільхуватка), գյուղ Ուկրաինայի Խարկովի մարզի Վելիկոբուրլուկիի շրջանում։ Հիմնադրվել է 1686 թվականին։
2001 թվականի տվյալներով Օլխովատկա գյուղում բնակվում էր 1 294 մարդ։ Բնակավայրը զբաղեցնում է 4158 կմ² տարածք։ Բնակչության խտությունը կազմում էր 311,21 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Requiem (երգ, Ալմա)

Requiem, ֆրանսիացի երգչուհի Ալմայի մասնակցային երգը։ Երգը թողարկվել է 2017 թվականի հունվարի 13-ին Warner Music France-ով, երգը գրել է Նազիմ Խալեդը : Այս երգը  Եվրատեսիլ 2017 երգի մրցույթ կներկայացնի Ֆրանսիան։ The Eurovision տարբերակը թողարկվել է 2017 թվականի մարտի 11-ին։


== Եվրատեսիլ 2017 երգի մրցույթ ==
2017 թվականի փետրվարի 9-ին, հայտարարվեց Եվրատեսիլ 2017 երգի մրցույթում կներկայանա Ալման՝ "Requiem" երգով։ Քանի որ Ֆրանսիան "Big Five"-ի անդամ է, նա ինքնաբերաբար կգնա մինչև եզրափակիչ, որը կանցկացվի 2017 թվականի մայիսի 13-ին Ուկրաինա, Կիևում։


== Երգացանկ ==


== Չրաթեր ==


== Թողարկման պատմություն ==


== Ծանոթագրություններ ==
Շաղգամ

Շաղգամ (լատ.՝ Brassica rapa), կաղամբազգիների ընտանիքին է դասվում, կաղամբի ցեղի երկամյա բանջարային բույս։ Առաջին տարում ձևավորվում են վարդակը և արմատապտուղը, երկրորդում՝ ցողունը, ծաղիկները և սերմերը։ Ծաղկաբույլը վահան է, Շաղգամի սորտեր․ /․ Պետրովսկայա-1, 2․ Միլանսկայա սպիտակ կարմրագլուխ, 3․ Մայսկայա դեղին կանաչագլուխ պտուղը՝ երկփեղկանի պատիճ, սերմերը մանր են, կլոր, մուգ գորշ գույնի,1000 սերմի զանգվածը՝ 1-3 գ։ Տերևները՝ թույլ կտրտված եզրերով, թավոտ։ Սերմնաբույսի բարձրությունը՝ 50—150 սմ։

Արմատապտուղը պարունակում է 8,5—16,9% չոր նյութեր (կեսը՝ շաքարներ), С (22— 73 մգ%), Bi, B2 վիտամիններ, կարոտին, հանքային աղեր, սպիտակուցներ, ճարպեր, ածխաջրեր, մանանեխի յուղ, վերջինս պայմանավորում է Շաղգամի յուրահատուկ հոտն ու համը։ Արմատապտղի միսը հյութալի է, կեղևը՝ սպիտակ կամ դեղին, վերևի մասում՝ կանաչավուն, մանուշակագույն, կլոր տափակավունից մինչև երկարավուն ձևի։ Շաղգամ օգտագործվում է սննդի մեջ թարմ, խաշած, խորոված վիճակում։ Շաղգամը լավ է աճում խոնավ, ավազա-կավային և կավավազային բերրի հողերում։ Սերմերը ծլում են 2-3 °C-ում։
Ցանքերը սնուցում են ֆոսֆորական, կալիումական պարարտանյութերով՝ 10-15 կգ/հւս ազդող նյութի հաշվով, փխրեցնում են հողերը, կատարում նոսրացում՝ թողնելով միջբուսային տարածություն 6-8 սմ։ Բերքը հավաքում են ցրտահարություններից առաջ։ ԽՍՀՄ-ում, այդ թվում նաև ՀԽՍՀ-ում, շրջանացված սորտերից են՝ Պետրովսկայան, Մայսկայան, Սամարկանդսկայան, Միլանսկայա բելայան են։
Անուսինո

Անուսինո (ուկրաիներեն՝ Ганнусине), գյուղ Ուկրաինայի Խմելնիցկիի մարզի Պոլոննոեի շրջանում։
2001 թվականի տվյալներով Անուսինո գյուղում բնակվում էր 371 մարդ։ Բնակավայրը զբաղեցնում է 1,6 կմ² տարածք։ Բնակչության խտությունը կազմում էր 207 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կինն ու թռչունը

Կինն ու թռչունը (կատ.՝ Dona i Ocell), Խոան Միրոյի հեղինակած քսաներկու մետր բարձրությամբ արձանն է, որը 1983 թվականին տեղադրվել է Բարսելոնայի Խոան Միրոյի զբոսայգում։ Համահեղինակ Խոան Գարդի Արդիգասը արձանը պատել է խճանկարով։
Բետոնե արձանը պաշտոնապես բացվել է 1982 կամ 1983 թվականին (համաձայն տարբեր աղբյուրների), և Միրոյի Արտիգասի հետ համագործակցած վերջին աշխատանքներից մեկն է։ Արտիգասը բետոնի վրա խճանկար է արել, ինչը, որ առաջ արել էր Միրոյի պատի վրա Ռեյնի Լյուդվիգսհաֆենում։ Այս գործը Միրոյին պատվիրված երեք գործերից վերջինն էր, որոնք պետք է դիմավորեին Բարսելոնայի հյուրերին՝ երկնքում, ջրում և ցամաքում։
Միրոն չի կարողացել մասնակցել բացմանը, քանի որ ծանր հիվանդ էր։ Նա մահացել է քանդակի բացումից մոտ մեկ տարի անց։


== Նկարագիր ==
Ստեղծագործությունում օգտագործված է Միրոյի շատ աշխատանքներում տարածված՝ կնոջ և թռչնի թեման։ Կատալոներեն «թռչուն» բառը ծածկալեզվով օգտագործում են առնանդամը հիշատակելու համար։ Դա հետքն է թողել քանդակի արտաքին տեսքի վրա, որի գլխում անցք կա։ Քանդակը պատող խճանկարը կատարված է հիմնական գույներով, քանդակի վրա մուգ սալիկներով ճեղք է պատկերված, որը խորհրդանշում է կանացի սեռական օրգանը։ Այդ գաղափարը նոր չէ, և նմանատիպ քանդակներ շատ են հանդիպում 2—3-րդ դարերի հռոմեական քանդակում։


== Զբոսայգին ==

Զբոսայգին, որտեղ տեղադրված է քանդակը, գտնվում է Բարսելոնայի Իսպանիայի հրապարակում։ Զբոսայգին ժողովրդականություն վայելող հանգստի վայր է։
Զբոսայգին բաժանված է երկու տարածքի; Ցածրադիր գոտում բուսականությամբ հարուստ այգի է, իսկ ավելի բարձր գոտում արհեստական լիճ է, որի անկյուններից մեկում էլ տեղադրված է քանդակը։


== Պատկերասրահ ==

		
		
		


== Ծանոթագրություններ ==
Տոռեմանսանաս

Տոռեմանսանաս (իսպ.՝ Torremanzanas, կատ.՝ La Torre de les Maçanes), մունիցիպալիտետ և քաղաք Իսպանիայում։ Մտնում է Ալիկանտե պրովինցիայի մեջ՝ Վալենսիա ինքնավար համայնքում։ Մունիցիպալիտետը գտնվում է Ալականտի շրջանում։ Նրա տարածքը գրավում է 36,48 կմ², իսկ բնակչությունը կազմում է 788 մարդ 2010 թվականի մարդահամարի տվյալների համաձայն։ Վարչական կենտրոնից գտնվում է 42 կմ հեռավորության վրա։


== Ծանոթագրություններ ==


== Արտաքին հղում ==
Índice estadístico municipal de Torremanzanas Archived 2007-09-30 at the Wayback Machine.
Datos y cifras de los municipios de la provincia de Alicante
Web de la Mancomunidad de la Bonaigua, con amplia información sobre Torremanzanas Archived 2007-10-09 at the Wayback Machine.
Projecte Gent, Red Ciudadana Rural en Torremanzanas: gentdelatorre.com Archived 2015-06-30 at the Wayback Machine.
Պանիրը թակարդի մեջ

«Պանիրը թակարդի մեջ» (հանգըլ՝ 치즈인더트랩), 2016 թվականի հարավկորեկան դորամա (հեռուստասերիալ), հիմնված է համանուն մանհվայի վրա։ Գլխավոր դերերը մարմնավորում են Փակ Հե Ջինը, Կիմ Գո Ընը և Սո Կանգ Ջունը։ Հեռուստասերիալը հեռարձակվում է tvN մալուխային ցանցի միջոցով, երկուշաբթի և երեքշաբթի օրերին։ Ծրագրված է թողարկել 16 սերիա։


== Սյուժե ==
Հոն Սոլը սովորում է համալսարանում։ Ինչպես յուրաքանչյուր ուսանողի, այնպես էլ նրա ամենօրյա կյանքը լի է դասախոսություններով, սեմինարներով և ընկերների հետ հանդիպումներով։ Նա ոչինչով չի տարբերվում իր տարիքի մյուս աղջիկներից. ունի սովորական արտաքին և բնավորություն։ Ի տարբերություն գլխավոր հերոսուհու, Յու Չոնը պարզապես հայտնի անձնավորություն է համալսարանում։ Այս տղան ոչ միայն գեղեցիկ և խելացի է, այլև խելահեղ հմայիչ է, այդ թվում և շատ հարուստ։
Միայն Հոն Սոլն է մտածում, որ Յու Չոնն ընդհանրապես այն մարդ չէ, որը թվում է առաջին հայացքից։ Նրա մոտ ակնհայտորեն ինչ-որ գաղտնիք կա...


== Կերպարներ ==


=== Հիմնական կերպարներ ===
Փակ Հե Ջին ― Յու ՋունգՔոլեջի ուսանող, ով արտաքինից բավականին բարի տպավորություն է թողնում, սակայն ներսում մութ կողմ ունի, որը միայն Հոն Սոլն է բացահայտում։ Նրան գրավում է Հոն Սոլը։

Քիմ Գո Ըն ― Հոն ՍոլՔոլեջի ուսանող, ով խելացի է, բայց անշնորհք հասարակության մեջ։ Նա փորձում է պարզել Յու Չունի իրական մտադրությունները։

Սո Կանգ Ջուն ― Բեկ Ին ՀոՅու Չունի նախկին ընկերը, ով կարծում է, որ նա պետք է պատասխանատվություն կրի իր նախկին արարքների համար․ նաև նրա համար, որ վնասել է իր ձեռքը. դրա պատճառով փլուզվել է նրա դաշնակահար դառնալու երազանքը։ Նա ընկերական հարաբերություններ ունի Հոն Սոլի հետ։


=== Երկրորդական կերպարներ ===
Բեկ ընտանիքԼի Սունգ Կյունգ ― Բեկ Ին ՀաԲեկ Ին Հոյի էգոիստ և նյութապաշտ ավագ քույրն է։ Ին Հոյի հետ միասին նա Յու Չունի մանկության ընկերն էր։

Հոնգ ընկանիքԿիմ Հի Չան ― Հոն ՋունՀոն Սոլի կրտսեր եղբայրը, ով նոր է վերադարձնել նահանգներից։

Ան Գիլ Կանգ ― Հոնգ Ջին Թակ
Յուն Բոկ ― Կիմ Յունգ ՀիՀոն Յի համալսարանՓակ Մին Ջի ― Ջոնգ Բո Րա
Նամ Ջու Հյուկ ― Քվոն Ըն Թեկ
Լի Ու Դոնգ ― Հո Հուն Սոբ
Չա Ջու Յունգ ― Բան Ջու Յոն
Մուն Ջի Յուն ― Կիմ Սանգ Չոլ
Յուն Ջի Վոն ― Սոն Մին Սու
Յուն Յե Ջու ― Քանգ Ա Յունգ
Ջի Յուն Հո ― Օհ Յունգ Գոն
Կիմ Հե Ջի ― Լի Դա Յունգ
Օ Հի Ջուն ― Հա Ջե Ու
Գո Հյոն ― Կիմ Քյունգ Հվան
Շին Ջու Հվան ― Մին Դո Հյուն
Հվանգ Սոկ Ջոնգ ― պրոֆեսոր Կանգ
Կիմ Ջին Կըն ― պրոֆեսոր Հան


== Սաունդթրեկ ==


=== Cheese in the Trap OST Part 1 ===


=== Cheese in the Trap OST Part 2 ===


=== Cheese in the Trap OST Part 3 ===


=== Cheese in the Trap OST Part 4 ===


== Միջազգային թողարկումներ ==
 Հոնկոնգ ― Viu


== Ծանոթագրություններ ==


== Արտաքին հղումներ ==
«Պանիրը թակարդի մեջ» պաշտոնական էջը tvN կայքում (կոր.)
(3673) Լևի

(3673) Լևի (անգլ.՝ Levy), աստերոիդ աստերոիդների հիմնական գոտում։ Հայտնաբերվել է 1985 թվականի օգոստոսի 22-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,345661 ա. մ., առավելագույնը մոտենում է 1,9134 ա. մ. հեռավորության վրա և հեռանում 2,7779 ա. մ.։ Արեգակի շուրջ մեկ ամբողջական պտույտ է կատարում 1312,19 երկրային օրվա ընթացքում, իր ուղեծրով շարժվելով միջինում 0,274351 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,09° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3673) Լևի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ստորին Միգլաս

Ստորին Միգլաս (ռուս.՝ Нижний Миглас), գետ Ռուսաստանում, հոսում Արխանգելսկի մարզում։ Գետաբերանը տեղակայված է Վայմուգա գետի աջ ափին՝ 43 կմ հեռավորության վրա։ Գետի երկարությունը 27 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300412103000034109
Հիդրոլոգիական ուսումնասիրությունների կոդը - 103003410
Ավազանի կոդը - 03.02.03.004
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պալե

Անվան այլ կիրառումների համար տե՛ս՝ Պալե (այլ կիրառումներ)Պալե (բոս․՝ Pale, սերբ.՝ Пале / Pale, խորվ.՝ Pale), քաղաք Բոսնիա և Հերցեգովինայի Սերբական Հանրապետություն վարչական կազմավորումում։ Տեղակայված է Բոսնիա և Հերցեգովինայի մայրաքաղաք Սարաևոյից 10 կմ հարավ-արևելք։ Համանուն համայնքի վարչական կետնրոնն է։ Լեռնադահուկային հանգստավայր։


== Պատմություն ==
Պալեն բոսնիական պատերազմի ժամանակ հայտնի է եղել՝ որպես Սերբական Հանրապետության մայրաքաղաք։ Սերբական Հանրապետության սահմանադրության համաձայն՝ Սարաևոն համարվում է այդ հանրապետության մայրաքաղաք, որը, իր հերթին, Դեյոթյան համաձայնագրի համաձայն՝ համարվում է Բոսնիա և Հերցեգովինայի Դաշնության մասը։ Այժմ մայրաքաղաքը փաստացի կերպով տեղափոխվել է Բանյա Լուկա քաղաք։
Պալե համայնքի բոսնիական նախապատերազմյան հատվածը հայտնի է՝ որպես Պալե Պրաչա, որը այժմ մտնում է Բոսնիա և Հերցեգովինայի Դաշնության կազմում։


== Բնակչություն ==


=== 1971 թվական ===
Ընդամենը 16 119։

Սերբեր - 11 230 (69,66 %)
Մուսուլմաններ - 4508 (27,96 %)
Խորվաթներ - 142 (0,88 %)
Հարավսլավներ - 80 (0,49 %)
Այլազգիներ - 159 (1,01 %)


=== 1991 թվական ===
1991 թվականի մարդահամարի տվյալների համաձայն՝ Պալե համայնքում ապրել են 16 310 մարդ, որոնցից՝

11 269 սերբեր
4356 մուսուլմաններ
394 հարավսլավներ
126 խորվաթներ
165 այլազգիներՊալե քաղաքում ապրել են 6797 մարդ, որոնցից՝

4 915 սերբեր
1 438 մուսուլմաններ
271 հարավսլավներ
88 խորվաթներ
85 այլազգիներ


=== 2013 թվական ===
Ըստ 2013 թվականի մարդահամարի տվյալների՝ քաղաքի բնակչությունը կազմում է 13 883 մարդ, իսկ համայնքի բնակչությունը՝ 22 282 մարդ։


== Կրթություն ==
Քաղաքում գործում է Իստոչնո Սարաևոյի համալսարանի տնտեսական ֆակուլտետը։


== Ծանոթագրություններ ==


== Արտաքին հղումներ ==
Պալե քաղաքի պաշտոնական կայքէջը
Գուսյատին (այլ կիրառումներ)

Գուսյատին, կարող է վերաբերել՝

Գուսյատին - գյուղ, Ուկրաինայի Խմելնիցկիի մարզի Չեմերովեցի շրջանում
Գուսյատին - քաղաքատիպ ավան, Ուկրաինայի Տերնոպոլի մարզի Գուսյատինի շրջանում
Ստեպովոե (ավան, Կրասնոգրադի շրջան)

Անվան այլ կիրառումների համար տե՛ս՝ ՍտեպովոեՍտեպովոե (ուկրաիներեն՝ Степове), ավան Ուկրաինայի Խարկովի մարզի Կրասնոգրադի շրջանում։ Հիմնադրվել է 1949 թվականին։
2001 թվականի տվյալներով Ստեպովոե ավանում բնակվում էր 31 մարդ։ Բնակավայրը զբաղեցնում է 0,43 կմ² տարածք։ Բնակչության խտությունը կազմում էր 72,09 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Դմիտրի Լեկգեր

Դմիտրի Միկոլայովիչ Լեկգեր (ուկրաիներեն՝ Лекгер Дмитро Миколайович, դեկտեմբերի 25 1896 (հունվարի 6 1897), Կրասնոուֆիմսկ, Պերմի նահանգ, Ռուսական կայսրություն - մայիսի 11, 1980(1980-05-11), Լվով, Ուկրաինական ԽՍՀ, ԽՍՀՄ), գերմանական ծագմամբ ուկրաինացի ջութակահար և երաժշտության ուսուցիչ, Լվովի կոնսերվատորիայի պրոֆեսոր։ Լվովի ջութակի դպրոցի հիմնադիրներից։


== Կենսագրություն ==
Հոր մահից հետո նրա ընտանիքը տեղափոխվել է Պոլտավա, որտեղ Դմիտրոն միաժամանակ սովորել է ռեալական և երաժշտական ուսումնարանում։ Նրա ջութակի ուսուցիչը եղել է հայտնի ուսուցիչ Յակով Հեգները՝ հայտնի Լեոպոլդ Աուերի աշակերտը։ Ավելի ուշ ընտանիքը տեղափոխվել է Մոսկվա, որտեղ Դմիտրոն ջութակի դասեր է առել պրոֆեսոր Միխայլո Պրեսից՝ հայտնի ուսուցիչ Իվան Գրժիմալայի աշակերտից։
Դմիտրիի թոքերի հիվանդության պատճառով ընտանիքը 1913 թվականին տեղափոխվել է հարավ, և երիտասարդ ջութակահարը Օդեսայի կոնսերվատորիում հանձնել է ընդունելության քննություններ։ Ուսման տարիներին հանդես է եկել որպես մենակատար, նվագել է սիմֆոնիկ նվագախմբում։ 1917 թվականին ավարտելով Օդեսայի կոնսերվատորիան և աշխատել որպես Յալթայի սիմֆոնիկ նվագախմբի մենակատար և կոնցերտմայստեր։
1918 թվականից աշխատել է Բաթումում, 1920 թվականին տեղափոխվել է Վլադիկավկազ, որտեղ դասավանդել է «Ժողովրդական կոնսերվատորիայում», միաժամանակ՝ Քութայիսիի երաժշտական ​​դպրոցում, ունեցել է համերգներ և հյուրախաղեր։
1927-1944 թվականներին աշխատել է Երևանի կոնսերվատորիայում։ Հայաստանում գտնվելու տարիներին աշխատել է նաև Ա. Սպենդիարյանի անվան, Ռ. Մելիքյանի անվան ուսումնարաններում, Չայկովսկու անվան երաժշտական դպրոցում, եղել է նույն դպրոցի ջութակահարների անսամբլի հիմնադիրը։ 1934 թվականին արժանացել է պրոֆեսորի կոչման։ Մասնակցել է ՀԽՍՀ նոր երաժշտական կրթօջախների և նվագախմբերի ստեղծմանը, հանդես է եկել որպես մենակատար, նաև կոնսերվատորիայի լարային քառյակում, համագործակցել է հայ կոմպոզիտորների հետ, եղել նրանց ստեղծագործությունների առաջին կատարողն ու տարածողը։ Նրա երկացանկում եղել են Չայկովսկու, Պագանինիի, Շոպենի, Բախի, Բեթհովենի և այլ կոմպոզիտորների ստեղծագործություններից։
Լեկգերի սաներից են են եղել Հրաչյա Բոգդանյանը, Զոյա Պետրոսյանը, Զարեհ Սահակյանցը, Լևոն Մամիկոնյանը և ուրիշներ։
1948–1973 թվականներին դասավանդել է Լվովի կոնսերվատորիայում, եղել է լարային, փողային և ժողովրդական գործիքների ամբիոնի վարիչ, մշակել է ջութակի ուսուցման մեթոդներ, 1961 թվականին արժանացել է Ուկրաինայի տարվա լավագույն մանկավարժի կոչմանը։ 
Պարգևատրվել է «Աշխատանքային արիության համար» մեդալով։
Դմիտրի Լեկգերը մահացել է 1980 թվականի մայիսի 11-ին Լվովում։ Թաղված է Յանիվսկու գերեզմանատանը։


== Գրականություն ==
Будагян А., Дмитрий Николаевич Лекгер, Е., 2012


== Ծանոթագրություններ ==


== Արտաքին հղումներ ==
Лекґер Дмитро Миколайович|сторінки =69-70
Ելենա Յուրկովսկայա

Ելենա Յուրևնա Յուրկովսկայա (ուկրաիներեն՝ Юрковська Олена Юріївна, սեպտեմբերի 27, 1983(1983-09-27), Կոլոմիա, Իվանո-Ֆրանկովսկի մարզ, Ուկրաինական ԽՍՀ, ԽՍՀՄ), ուկրաինացի մարզիկ, Պարալիմպիկ խաղերի բազմակի չեմպիոն, Ուկրաինայի հերոս։


== Կենսագրություն ==
Ելենա Յուրկովսկայան ծնվել է 1983 թվականի սեպտեմբերի 27-ին, Ուկրաինական ԽՍՀ-ի Իվանո-Ֆրանկովսկի մարզի Կոլոմիա քաղաքում։
Երեք տարեկանում լուրջ հիվանդությունից հետո կորցրել է երկու ոտքը։ Ելենայի ծնողները տեղափոխվեցին Կիևի շրջանի Մակարով գյուղ, որտեղ 1998 թվականից աղջիկը սկսել է վոլեյբոլ և սեղանի թենիս խաղալ։ Այժմ նա ապրում է Վիշնևոյում։


== Սպորտ ==
2000 թվականից զբաղվում է ձմեռային մարզաձևերով` բիաթլոնով և դահուկավազքով։ 2002 թվականին առաջին անգամ հանդես է եկել Սոլթ Լեյք Սիթիի ձմեռային պարալիմպիկ խաղերում, որտեղ նվաճել է արծաթե և երեք բրոնզե մեդալ։ Մարզվում է Վալերի Նիկոլաևիչ Կազակովի (դահուկավազք) և Վասիլի Պետրովիչ Մուկշինի (բիաթլոն) մոտ։
2006 թվականի ապրիլի 3-ին Ուկրաինայի նախագահ Վիկտոր Յուշչենկոյի թիվ 287/2006 հրամանագրով ձմեռային պարալիմպիկ խաղերում բացառիկ սպորտային նվաճումների, ցուցաբերած քաջության, նվիրվածության, հաղթանակի և Ուկրաինայի սպորտային հեղինակությունը աշխարհում բարձրացնելու համար բիաթլոնի և դահուկավազքի պարալիմպիկ խաղերի բազմակի չեմպիոն և մրցանակակիր, 2006 թվականի Թուրինի ձմեռային պարալիմպիկ խաղերի լավագույն մարզիկ Ելենա Յուրևնա Յուրկովսկայային շնորհվել է Ուկրաինայի հերոսի կոչում, և նա պարգևատրվել է «Ոսկե աստղ» շքանշանով։
Նույն օրը, դահուկավազքի և բիաթլոնի Ուկրաինայի թիմի ավագ մարզիչ Վալերի Կազակովին շնորհվել է պատվավոր կոչում` «Ուկրաինայի ֆիզիկական կուլտուրայի և սպորտի վաստակավոր գործիչ»։ Նույն թվականին Յուրկովսկայան արժանացել է «Sports Star Awords» մրցանակի, որը հանձնվում է միջազգային օլիմպիական կոմիտեի հովանու ներքո։ Յուրկովսկայային առաջադրել էր «Eurospora» սպորտային հեռուստաալիքը։ 2006 թվականին արժանացել է «Երրորդ հազարամյակի կին» Ուկրաինայի մրցանակին։ Նույն թվականին «2006 թվականի սպորտային տարվա հերոսները» միջոցառման ժամանակ պարգևատրվել է «ուժեղ ոգի» անվանակարգում։ 2010 թվականին արժանացել է «Երկրի հպարտություն» կոչմանը։


=== Սպորտային նվաճումներ ===


==== Ձմեռային պարալիմպիկ խաղեր 2002 ====
 Արծաթ - բիաթլոն
 Բրոնզ - դահուկավազք
 Բրոնզ - դահուկավազք
 Բրոնզ - դահուկավազք


==== Ձմեռային պարալիմպիկ խաղեր 2006 ====
 Ոսկի - դահուկավազք, 5 կմ
 Ոսկի - դահուկավազք, 2,5 կմ
 Ոսկի - բիաթլոն, 7,5 կմ
 Ոսկի - բիաթլոն, 10 կմ
 Արծաթ - դահուկավազք, 10 կմ
 Բրոնզ - դահուկավազք, էստաֆետա 3х2,5 կմ


==== Ձմեռային պարալիմպիկ խաղեր 2010 ====
 Ոսկի - բիաթլոն, 2,4 կմ անհատական մրցավազք
 Արծաթ - դահուկավազք, 1 կմ
 Արծաթ - բիաթլոն, 10 կմ
 Արծաթ - դահուկավազք, էստաֆետա 3x2,5 կմ
 Բրոնզ - դահուկավազք, 10 կմ


==== Ձմեռային պարալիմպիկ խաղեր 2014 ====
 Բրոնզ - բիաթլոն, 6 կմ
 Բրոնզ - բիաթլոն, 12,5
 Արծաթ - դահուկավազք, էստաֆետա


== Պարգևներ ==
Ուկրաինայի հերոսի կոչում «Ոսկե աստղ» շքանշանի հանձնմամբ
Իշխանուհի Օլգայի I աստիճանի շքանշան (2014), II աստիճանի շքանշան (2010), III աստիճանի շքանշան (2002)


== Ծանոթագրություններ ==